HIRDETMÉNY
A 2020/2021. NEVELÉSI ÉVRE AZ ÓVODAI BEIRATÁSRÓL

Szárliget Község Önkormányzata értesíti azokat a szülőket, akiknek gyermeke a harmadik életévét 2020. augusztus 31-ig betölti, valamint a 2020/2021. nevelési év során betölti a 3. életévét (az utóbbiak előjegyzésben kerülnek), hogy a fenntartásában működő óvodában az:

ÓVODAI BEIRATÁS IDŐPONTJA ÉS HELYE

2020. április 20-án 8.00 órától 16.00 óráig,

2020. április 21-én 8.00 órától 16.00 óráig, illetve

2020. április 22-én 8.00 órától 14.00 óráig.

Szárligeti Hétszínvirág Óvoda
/2067 Szárliget, Iskola utca 3./

1. Az óvoda felvételi körzete: Szárliget Község közigazgatási területe.

2. A beíratáshoz szükséges dokumentumok:

a) a gyermek születési anyakönyvi kivonata

b) a gyermek nevére kiállított személyi azonosító,

c) a gyermek nevére kiállított lakcímet igazoló hatósági igazolvány,

d) a gyermek TAJ kártyája

e) a szülő (törvényes képviselő) nevére kiállított személyi azonosító és lakcímet igazoló hatósági igazolvány;

f) nem magyar állampolgárságú gyermek esetében a szülő és a gyermek Magyarország területén tartózkodásra jogosító engedélyét (kártya), regisztrációs igazolást és a szülők munkáltatói igazolását.

3. A köznevelésről szóló 2011. évi CXC. törvény 8. §. (2) alapján a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

4. Az óvodai felvétel jelentkezés alapján történik. a szülő köteles beíratni a lakóhelye, ennek hiányában tartózkodási helye szerinti illetékes vagy a választott óvodába óvodai nevelésre köteles gyermekét. A gyermeket elsősorban abba az óvodába kell felvenni, amelynek körzetében lakik, vagy szülője dolgozik.

5. A jegyző a szülő kérelmére, az óvodavezető valamint a védőnő egyetértésével a gyermek jogos érdekét szem előtt tartva a kisgyermek ötödik életévének betöltéséig felmentést adhat az óvodai nevelésben való részvétel alól, de a beiratkozás számukra is kötelező. A napi négy órában óvodai nevelésre kötelezett gyermek szülője, amennyiben gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő 15 napon belül írásban értesíteni a gyermek lakóhelye, annak hiányában tartózkodási helye szerint illetékes jegyzőt. Tájékoztatjuk a szülőket, hogy a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § (1) bekezdés a) pontja alapján az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.

6. Az óvodai felvételről az óvoda vezetője dönt, melyről írásban értesíti a szülőt legkésőbb az óvodai beiratkozásra kiírt utolsó határnapot követő huszonegyedik munkanapig.

7. A szülő a döntés kézhezvételétől számított 15 napon belül jogorvoslati kérelemmel fordulhat Szárliget Község Jegyzőjéhez. A kérelmet írásban, az óvoda vezetőjénél kell benyújtani. A jegyző a másodfokú eljárás során a kérelmet elutasíthatja, a döntést megváltoztathatja, vagy megsemmisítheti és a nevelési intézményt új döntés meghozatalára utasíthatja.

Szárliget Község Önkormányzata